ಅಮೆಜಾನ್ ಸಂಸ್ಥಾಪಕ ಜೆಫ್ ಬೆಜೋಸ್ ಜತೆಗೆ ಬಾಹ್ಯಾಕಾಶದಲ್ಲಿ ಹಾರಾಟ ನಡೆಸಲಿದ್ದಾನೆ 18 ವರ್ಷದ ಯುವಕ! 18 ವರ್ಷ ವಯಸ್ಸಿನ ವ್ಯಕ್ತಿ ಬಾಹ್ಯಾಕಾಶದಲ್ಲಿ ಹಾರಲಿರುವ ಜಗತ್ತಿನ ಅತ್ಯಂತ ಕಿರಿಯ ವ್ಯಕ್ತಿಯಾಗಲಿದ್ದಾನೆ. ಹಾಗೆ, 82 ನೇ ವಯಸ್ಸಿನ ವಾಯುಯಾನ ಪ್ರವರ್ತಕರು ಸಹ ಈ ಬಾಹ್ಯಾಕಾಶ ಹಾರಾಟದಲ್ಲಿ ಭಾಗಿಯಾಗಲಿದ್ದು, ಇವರು ವಿಶ್ವದ ಅತ್ಯಂತ ಹಿರಿಯ ವ್ಯಕ್ತಿ ಎನಿಸಿಕೊಂಡಿದ್ದಾರೆ. ಮಿಲಿಯನ್ ಅಮೆರಿಕ ಡಾಲರ್ ಹರಾಜಿನಲ್ಲಿ ಗೆದ್ದ ವ್ಯಕ್ತಿಯ ಬದಲು ಸಂಸ್ಥಾಪಕ ಜೆಫ್ ಬೆಜೋಸ್ ಅವರೊಂದಿಗೆ ಡಚ್ ರನ್ನರ್ ಅಪ್ ಆಲಿವರ್ ಡೇಮೆನ್ ವಿಮಾನದಲ್ಲಿರುತ್ತಾರೆ ಎಂದು ಬ್ಲೂ ಒರಿಜಿನ್ ಗುರುವಾರ ಘೋಷಣೆ ಮಾಡಿದೆ. ಇವರೇ ಬಾಹ್ಯಾಕಾಶ ಹಾರಾಟಕ್ಕೆ ಮೊದಲು ಹಣ ಪಾವತಿಸುವ ಗ್ರಾಹಕರಾಗುತ್ತಾರೆ ಎಂದು ಕಂಪನಿ ಹೇಳಿದ್ದು, ಆದರೆ ಅವರ ಟಿಕೆಟ್ನ ಬೆಲೆಯನ್ನು ಮಾತ್ರ ಬಹಿರಂಗಪಡಿಸಿಲ್ಲ. ಶೂನ್ಯ ಗ್ರ್ಯಾವಿಟಿ ಅನುಭವಿಸಲು ಮತ್ತು ಮೇಲಿನಿಂದ ಜಗತ್ತನ್ನು ನೋಡಲು ನಾನು ತುಂಬಾ ಉತ್ಸುಕನಾಗಿದ್ದೇನೆ ಎಂದು ಡಚ್ ಬ್ರಾಡ್ಕಾಸ್ಟರ್ RTL ಪೋಸ್ಟ್ ಮಾಡಿದ ವಿಡಿಯೋದಲ್ಲಿ ಡೇಮೆನ್ ಹೇಳಿದ್ದಾರೆ. ಬ್ಲೂ ಒರಿಜಿನ್ನ ಮೊದಲ ಉಡಾವಣೆಯಲ್ಲಿ ಸಹ ಪ್ರಯಾಣಿಕರೊಂದಿಗೆ ಬೆಜೋಸ್ ಸಹೋದರ ಸಹ ಹೋಗಲಿದ್ದಾರೆ. 1960 ರ ದಶಕದ ಆರಂಭದಲ್ಲಿ ನಾಸಾದ ಮರ್ಕ್ಯುರಿ 7 ಗಗನಯಾತ್ರಿಗಳಂತೆಯೇ ಅದೇ ಅಧ್ಯಯನಗಳನ್ನು ನಡೆಸಿದ 13 ಮಹಿಳಾ ಪೈಲಟ್ಗಳಲ್ಲಿ ಒಬ್ಬರಾದ ವಾಲಿ ಫಂಕ್ ಸಹ ಪ್ರಯಾಣಿಸಲಿದ್ದಾರೆ. ಮಹಿಳೆಯರು ಎಂಬ ಕಾರಣಕ್ಕೆ ಆ ವೇಳೆ ತಿರಸ್ಕರಿಸಲಾಗಿತ್ತು ಎನ್ನಲಾಗಿದೆ. ಈ ನಾಲ್ವರು ಪಶ್ಚಿಮ ಟೆಕ್ಸಾಸ್ನಿಂದ ನ್ಯೂ ಶೆಪರ್ಡ್ ರಾಕೆಟ್ನಲ್ಲಿ 10 ನಿಮಿಷಗಳ ಹಾರಾಟದಲ್ಲಿ ಭಾಗಿಯಾಗಲಿದ್ದಾರೆ. ಡೇಮೆನ್ ತನ್ನ ಖಾಸಗಿ ಪೈಲಟ್ನ ಪರವಾನಗಿ ಪಡೆಯಲು ಕಳೆದ ವರ್ಷ ಪ್ರೌಢ ಶಾಲೆಯಿಂದ ಪದವಿ ಪಡೆದ ನಂತರ ಒಂದು ವರ್ಷ ರಜೆ ತೆಗೆದುಕೊಂಡರು. ಆತ ಸೆಪ್ಟೆಂಬರ್ನಲ್ಲಿ ನೆದರ್ಲ್ಯಾಂಡ್ಸ್ನ ಉಟ್ರೆಕ್ಟ್ ವಿಶ್ವವಿದ್ಯಾಲಯಕ್ಕೆ ಹಾಜರಾಗುತ್ತಾರೆ ಎಂದು ಬ್ಲೂ ಒರಿಜಿನ್ ಮಾಹಿತಿ ನೀಡಿದೆ. ಇನ್ನು, ಡೇಮೆನ್ ತಂದೆ ಜೋಸ್ ಡೇಮೆನ್ ನೆದರ್ಲ್ಯಾಂಡ್ಸ್ನ ಓಸ್ಟರ್ವಿಜ್ಕ್ನಲ್ಲಿರುವ ಖಾಸಗಿ ಈಕ್ವಿಟಿ ಸಂಸ್ಥೆಯಾದ ಸೋಮರ್ಸೆಟ್ ಕ್ಯಾಪಿಟಲ್ ಪಾರ್ಟ್ನರ್ಸ್ನ ಸ್ಥಾಪಕರಾಗಿದ್ದಾರೆ. ತಂದೆ ಮತ್ತು ಮಗ ಇಬ್ಬರೂ ಈಗಾಗಲೇ ಯುಎಸ್ನಲ್ಲಿದ್ದು, ಉಡಾವಣೆಗೆ ಸಿದ್ದರಾಗಿದ್ದಾರೆ ಎಂದು ಕಂಪನಿಯ ಪ್ರತಿನಿಧಿಯೊಬ್ಬರು ಹೇಳಿದ್ದಾರೆ. ಇದು ನ್ಯೂ ಶೆಪರ್ಡ್ನ ವಾಣಿಜ್ಯ ಕಾರ್ಯಾಚರಣೆಗಳ ಆರಂಭವನ್ನು ಸೂಚಿಸುತ್ತದೆ, ಮತ್ತು ಆಲಿವರ್ ಹೊಸ ಪೀಳಿಗೆಯ ಜನರನ್ನು ಪ್ರತಿನಿಧಿಸುತ್ತಾನೆ, ಅವರು ಬಾಹ್ಯಾಕಾಶಕ್ಕೆ ರಸ್ತೆ ನಿರ್ಮಿಸಲು ನಮಗೆ ಸಹಾಯ ಮಾಡುತ್ತಾರೆ ಎಂದು ಬ್ಲೂ ಒರಿಜಿನ್ ಸಿಇಒ ಬಾಬ್ ಸ್ಮಿತ್ ಹೇಳಿಕೆಯಲ್ಲಿ ತಿಳಿಸಿದ್ದಾರೆ. ಚಾರಿಟಿ ಹರಾಜಿನಲ್ಲಿ ಗೆದ್ದವರನ್ನು ಇನ್ನೂ ಗುರುತಿಸಲಾಗಿಲ್ಲ. ವಿಜೇತರು ವೇಳಾಪಟ್ಟಿ ಸಂಘರ್ಷದಿಂದಾಗಿ ಬಾಹ್ಯಾಕಾಶಕ್ಕೆ ಪ್ರಯಾಣಿಸಲು ಹೆಜ್ಜೆ ಹಿಂದಕ್ಕೆ ಹಾಕುತ್ತಿದ್ದಾರೆ. ಅವರು ಭವಿಷ್ಯದಲ್ಲಿ ಹಾರಾಟ ನಡೆಸುವ ಸಾಧ್ಯತೆ ಇದೆ. ಡೇಮೆನ್ ಗ್ರಾಹಕರ ಪೈಕಿ ಎರಡನೇ ವಿಜೇತರಾಗಿದ್ದರು ಎಂದು ಬ್ಲೂ ಒರಿಜಿನ್ ಹೇಳಿದೆ. ಕಂಪನಿಯು ಇನ್ನೂ ಟಿಕೆಟ್ ಮಾರಾಟವನ್ನು ತೆರೆದಿಲ್ಲ ಹಾಗೂ ಅದರ ಬೆಲೆಗಳನ್ನು ಸಾರ್ವಜನಿಕರಿಗೆ ಬಹಿರಂಗಪಡಿಸಿಲ್ಲ. ಅಮೆಜಾನ್ ಸಂಸ್ಥಾಪಕ ಜೆಫ್ ಬೆಜೋಸ್ ಹಾರಾಟದ ನಂತರ ಅದನ್ನು ನಿರೀಕ್ಷಿಸಲಾಗಿದೆ. ವರ್ಜಿನ್ ಗ್ಯಾಲಕ್ಸಿಯ ರಿಚರ್ಡ್ ಬ್ರಾನ್ಸನ್ ಅವರು ಬಾಹ್ಯಾಕಾಶಕ್ಕೆ ತೆರಳಿದ 9 ದಿನಗಳ ನಂತರ ಅಮೆಜಾನ್ ಸಂಸ್ಥಾಪಕ ತನ್ನದೇ ಆದ ರಾಕೆಟ್ ಅನ್ನು ಬಾಹ್ಯಾಕಾಶಕ್ಕೆ ಓಡಿಸಿದ ಎರಡನೇ ವ್ಯಕ್ತಿಯಾಗುತ್ತಾರೆ. ಈವರೆಗೆ ಸೋವಿಯೆಟ್ ಗಗನಯಾತ್ರಿ ಗೆರ್ಮನ್ ಟಿಟೋವ್ ಬಾಹ್ಯಾಕಾಶದಲ್ಲಿ ಹಾರಾಟ ನಡೆಸಿದ ಕಿರಿಯ ಎಂಬ ದಾಖಲೆಯನ್ನು ಹೊಂದಿದ್ದಾರೆ. ಬಾಹ್ಯಾಕಾಶಕ್ಕೆ ತೆರಳಿದ ಮೊದಲ ವ್ಯಕ್ತಿ ಯೂರಿ ಗಗರಿನ್ ಬಾಹ್ಯಾಕಾಶಕ್ಕೆ ತೆರಳಿದ 4 ತಿಂಗಳ ನಂತರ ಕಕ್ಷೆಗೆ ಹೋಗಿದ್ದ ಗೆರ್ಮನ್ ಟಿಟೋವ್ಗೆ 25 ವರ್ಷ ವಯಸ್ಸಾಗಿತ್ತು. 1998 ರಲ್ಲಿ ಬಾಹ್ಯಾಕಾಶ ನೌಕೆ ಡಿಸ್ಕವರಿಯಲ್ಲಿ ತೆರಳಿದಾಗ ಜಾನ್ ಗ್ಲೆನ್ಗೆ 77 ವರ್ಷ ವಯಸ್ಸಾಗಿತ್ತು.